CELEX: 31982L0622
Language: el
Date: 1982-07-01 00:00:00
Title: Οδηγία 82/622/EOK της Επιτροπής της 1ης Ιουλίου 1982 περί δευτέρας προσαρμογής στην τεχνική πρόοδο της οδηγίας 73/360/EOK του Συμβουλίου περί προσεγγίσεως των νομοθεσιών των κρατών μελών των αναφερομένων στα όργανα ζυγίσεως μή αυτόματης λειτουργίας

Avis juridique important

|

31982L0622

Οδηγία 82/622/EOK της Επιτροπής της 1ης Ιουλίου 1982 περί δευτέρας προσαρμογής στην τεχνική πρόοδο της οδηγίας 73/360/EOK του Συμβουλίου περί προσεγγίσεως των νομοθεσιών των κρατών μελών των αναφερομένων στα όργανα ζυγίσεως μή αυτόματης λειτουργίας  

Επίσημη Εφημερίδα αριθ. L 252 της 27/08/1982 σ. 0002 - 0004 Ισπανική ειδική έκδοση: Κεφάλαιο 13 τόμος 12 σ. 0250  Πορτογαλική ειδική έκδοση : Κεφάλαιο 13 τόμος 12 σ. 0250 

ΟΔΗΓΙΑ ΤΗΣ ΕΠΙΤΡΟΠΗΣ της 1ης Ιουλίου 1982 περί δευτέρας προσαρμογής στην τεχνική πρόοδο της οδηγίας 73/360/ΕΟΚ του Συμβουλίου περί προσεγγίσεως των νομοθεσιών των Κρατών μελών των αναφερομένων στα όργανα ζυγίσεως μη αυτόματης λειτουργίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  την οδηγία 71/316/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των σχετικών με τις κοινές διατάξεις για τα όργανα μετρήσεως και για τις μεθόδους μετρολογικού ελέγχου (1), όπως τροποποιήθηκε τελευταία από την  πράξη προσχωρήσεως της Ελλάδας, και ιδίως το άρθρο 17,  Εκτιμώντας:  ότι μετά την επεξεργασία και τη θέσπιση της οδηγίας 73/360/ΕΟΚ (2), όπως τροποποιήθηκε τελευταία από την οδηγία 76/696/ΕΟΚ της Επιτροπής (3), αναπτύχθηκαν νέα ή πιο προηγμένα συστήματα ζυγίσεως- ότι έχουν εμφανισθεί ή προβλέπονται νέες μορφές  κατασκευής- ότι, κατά συνέπεια, για να ληφθεί υπόψη η τεχνική πρόοδος, πρέπει να τροποποιηθεί η εν λόγω οδηγία- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των οργάνων μετρήσεως,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Στο παράρτημα της οδηγίας 73/360/ΕΟΚ, τα κείμενα που αντιστοιχούν στα σημεία 2.4.3, 10.4.5, 10.4.7, 10.4.8, 10.4.9, 10.8.1.2, 10.8.1.5, 10.13.2.1.6, 10.13.2.3.1 και 16.4.4. αντικαθίστανται και προστίθενται τα σημεία 10.13.2.1.10 και 11.5.1.3  σύμφωνα με το παράρτημα της παρούσας οδηγίας. Τα σημεία 10.13.2.2.3 και 12.3.1.7.2 διαγράφονται.   Άρθρο 2  Τα Κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, για να συμμορφωθούν προς την παρούσα οδηγία, την 1η Μαΐου 1983.  Ενημερώνουν αμέσως περί αυτού την Επιτροπή.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, την 1η Ιουλίου 1982.  Για την Επιτροπή Karl-Heinz NARJES Μέλος της Επιτροπής  (1) ΕΕ αριθ. L 202 της 6. 9. 1971, σ. 1.  (2) ΕΕ αριθ. L 335 της 5. 12. 1973, σ. 1.  (3) ΕΕ αριθ. L 236 της 27. 8. 1976, σ. 26.      ΠΑΡΑΡΤΗΜΑ  2.4.3. Πιστότητα Ικανότητα ενός οργάνου ζυγίσεως να παρέχει για το ίδιο φορτίο, τοποθετούμενο πολλές φορές επί του δέκτη φορτίου κάτω από ουσιαστικά ταυτόσημες συνθήκες, αποτελέσματα μετρήσεων που συμφωνούν μεταξύ τους. Τα συστηματικά σφάλματα δεν λαμβάνονται υπόψη.  10.4.5. Ποιότητα εκτυπώσεως των αποτελεσμάτων Η εκτύπωση των αποτελεσμάτων πρέπει να είναι καθαρή και πρακτικά ανεξίτηλη- υπό κανονικές συνθήκες χρήσεως.  10.4.7. Ονόματα ή σύμβολα των μονάδων μετρήσεως Τα αποτελέσματα ζυγίσεως που παρέχονται από τα βαθμονομημένα όργανα πρέπει να φέρουν τις ονομασίες ή τα αντίστοιχα σύμβολα των μονάδων μετρήσεως τα οποία αναφέρονται στο κεφάλαιο I του παραρτήματος της οδηγίας 80/181/ΕΟΚ του Συμβουλίου της 20ής  Δεκεμβρίου 1979.  Όταν υπάρχει εκτύπωση, το αποτέλεσμα καθώς και η ονομασία ή το αντίστοιχο σύμβολο της μονάδας μετρήσεως πρέπει να τυπώνονται από το όργανο επάνω στο τυπωμένο έγγραφο που προορίζεται για τα συναλλασσόμενα μέρη. Το όνομα ή το σύμβολο της μονάδας μετρήσεως  πρέπει να εμφανίζεται είτε μετά από κάθε αποτέλεσμα ζυγίσεως είτε επί κεφαλής της αντίστοιχης τυπωμένης στήλης.  10.4.8. Όριο ενδείξεως των αποτελεσμάτων 10.4.8.1. Όργανα με συνεχή ένδειξη Σταθερά άκρα (stops) πρέπει να περιορίζουν τη διαδρομή του στοιχείου ενδείξεως, επιτρέποντάς του συγχρόνως να μετακινείται κάτω του μηδενός και πέρα από την περιοχή της αυτόματης ενδείξεως, επί μη βαθμονομημένου χώρου τουλάχιστον τεσσάρων υποδιαιρέσεων  και το πολύ εννέα υποδιαιρέσεων.  Η προδιαγραφή αυτή δεν εφαρμόζεται στα όργανα που φέρουν πλάκες με κυκλική κλίμακα, η οποία επιτρέπει πολλές περιστροφές της βελόνης ενδείξεως.  10.4.8.2. Όργανα με ασυνεχή ένδειξη Η ένδειξη πρέπει να καθίσταται αδύνατη πέρα από τη μέγιστη δυναμικότητα, αυξημένη κατά εννέα υποδιαιρέσεις το πολύ.  10.4.9. Όριο εκτυπώσεως των αποτελεσμάτων Η εκτύπωση πρέπει να καθίσταται αδύνατη:  - πάνω από τη μέγιστη δυναμικότητα αυξημένη κατά εννέα υποδιαιρέσεις το πολύ.  - στα όργανα με αυτόματη ή ημιαυτόματη εξισορρόπηση, όταν το όργανο δεν είναι σε σταθερή εξισορρόπηση ή εξισορρόπηση προσδιορισμένη από έναν μέσο όρο ταλαντώσεων.  Σε όλες τις περιπτώσεις τα όρια ενδείξεως και εκτυπώσεως των αποτελεσμάτων πρέπει να είναι ταυτόσημα.  10.8.1.2. Ακρίβεια της θέσεως σε λειτουργία Η θέση σε λειτουργία των διατάξεων αποβάρου πρέπει να μπορεί να ενεργοποιείται κατά ένα τέταρτο περίπου ή περισσότερο της μικρότερης υποδιαιρέσεως ελέγχου του οργάνου.  Εντούτοις, για τις μη αυτόματες διατάξεις αποβάρου με ασυνεχή διάταξη χειρισμού, η θέση σε λειτουργία θα πρέπει να μπορεί να πραγματοποιείται τουλάχιστον με προσέγγιση μισής υποδιαιρέσεως.  10.8.1.5. Ευδιάκριτο της θέσεως σε λειτουργία Η θέση σε λειτουργία των διατάξεων αποβάρου πρέπει να δείχνεται εμφανώς όταν η ένδειξη του οργάνου, πριν από τον προσδιορισμό του αποβάρου είναι:  - μισή ή περισσότερες υποδιαιρέσεις, στην περίπτωση των οργάνων ζυγίσεως με συνεχή ένδειξή,  - διάφορη του μηδενός, στην περίπτωση των οργάνων ζυγίσεως με ασυνεχή ένδειξη.  10.13.2.1.6. Μνεία των συμβόλων Το σύμβολο της νομισματικής μονάδας πρέπει να συνοδεύει την ένδειξη και την εκτύπωση της προς πληρωμήν τιμής και της τιμής μονάδας. Αυτή η τελευταία πρέπει να περιλαμβάνει επίσης το σύμβολο της μονάδας μάζας στην οποία αναφέρεται.  Οι αριθμοί και τα σύμβολα πρέπει να τυπώνονται από το όργανο πάνω στις αποδείξεις που χρησιμοποιούνται από τα συναλλασσόμενα μέρη.  Τα σύμβολα πρέπει να εμφανίζονται είτε μετά από κάθε ένδειξη ή εκτύπωση της προς πληρωμήν τιμής και/ή της τιμής μονάδας είτε επικεφαλής κάθε αντίστοιχης τυπωμένης στήλης.  10.13.2.1.10. Τιμή των υποδιαιρέσεων της προς πληρωμήν τιμής Επί του θέματος αυτού εφαρμόζονται οι εθνικές ρυθμίσεις.  10.13.2.3.1. Ασυνεχής ένδειξη και εκτύπωση της προς πληρωμήν τιμής Οι διατάξεις ενδείξεως και εκτυπώσεως της προς πληρωμήν τιμής πρέπει να περιλαμβάνουν τουλάχιστον τέσσερις θέσεις.  Όταν η προς πληρωμήν τιμή είναι κατώτερη της μονάδας, το μηδέν πριν από το κόμμα πρέπει να εμφανίζεται πάντοτε.  11.5.1.3. Όργανα με ημιαυτόματη εξισορρόπηση με δέκτη σταθμών Τα όργανα αυτά επιτρέπονται κατά το μέτρο που το πεδίο αυτόματης ενδείξεώς τους είναι της μορφής 1 x 10n kg (όπου n είναι ακέραιος αριθμός, θετικός, αρνητικός ή ίσος με μηδέν).  16.4.4. Πιστότητα Οι δοκιμές πιστότητος πρέπει να εκτελούνται με τρία τουλάχιστον διαφορετικά φορτία, τα οποία περιλαμβάνονται μεταξύ της ελάχιστης και της μέγιστης δυναμικότητας, επαναλαμβάνοντας δέκας φορές κάθε μία από τις διάφορες ζυγίσεις. Μετά από κάθε διάρκεια των  δοκιμών αυτών, το όργανο πρέπει να πληρεί τις προδιαγραφές του σημείου 5.